உதாரணத்திற்கு இரு ஓர திண்ணைகளிலும் ‘இக்ஸோரா’ என்று சொல்லக்கூடிய கொத்து கொத்தான மலர்களைக் கொண்ட செடிகளின் தொட்டிகளை வைக்கலாம். இதில் சிவப்பு ரோஸ், ஆரஞ்சு என பல நிறங்கள் உள்ளதால் கண்ணைப் பறிக்கும். அதே போல் வண்ணமயமான செம்பருத்திச் செடிகளை வைக்கலாம். மேலும் குண்டு மல்லி, நந்தியாவட்டை போன்றவற்றை நடுவில் வைத்துவிட்டால், வெள்ளைக்கு பார்டர் அமைத்தாற்போல், வண்ணப் பூங்கொத்துகள் சேர்ந்து கண்ணைப் பறிக்கும். போகன்வில்லா போன்ற செடிகளை உயரத்தில் வைக்கலாம். இதுவும் பலவித நிறங்களில் பூக்களை அள்ளித் தந்தாலும், முட்களைக் கொண்டவற்றை பாதிப்பு இல்லாத இடங்களில் வைத்துவிடலாம்.